OzLabs/hebrew-wiki-articles huggingface dataset:
יוסף אוב

הרב יוסף אוב (נולד ב-4 בדצמבר 1804 בבאיירסדורף. נפטר ב-22 במאי 1880 בברלין) היה רב רפורמי יהודי-גרמני בביירוית, מיינץ וברלין. הוא היה מהרבנים הראשונים שהטיפו בשפה הגרמנית.

== ביוגרפיה ==
לאחר לימודים בישיבת פיורדא אצל הרב אברהם בנימין זאב המבורג למד בארלנגן ומינכן, שם הוא השלים דוקטורט. הוא מונה לרבנות במחוז בביירוית, שם לימד עברית. בתקופת רבנותו בביירות התעוררו סכסוכים בקהילה ובעקבות כך פנה אוב ללא הצלחה בבקשה למינוי רבני לערים פירט, קאסל ופרנקפורט דמיין.

ב-4 בדצמבר 1852 עבר אוב לרבנות העיר מיינץ. מעט מאוחר יותר התפלגה קהילתו לאחר שהורה להשתמש בבית הכנסת בעוגב ודרש בגרמנית. עד 1865 נשאר אוב כרב הקהילה הרפורמית במיינץ. בראש הקהילה האורתודוקסית עמד הרב מאיר להמן.<ref>Eugen Ludwig Rapp: Chronik der Mainzer Juden. Die Mainzer Grabdenkmalstätte. Herausgegeben von der Jüdischen Gemeinde Mainz, Mainz 1977.</ref>
בית הכנסת החדש ברלין 1866

בשנת 1866 הפך אוב לרב הראשי בבית הכנסת החדש ברחוב אוראנינבורגר בברלין לאחר שהמועמד המקורי מנואל יואל התפטר. באותה שנה הדפיס תפילה בת שלושה חלקים עם תרגום לגרמנית, ובשנת 1868 הוציא סידור תפילה. הסידור נמנע מהמחויבות לשיבה לארץ ישראל, כמו גם לא הזכיר את בניית בית המקדש השלישי. אוב ספג ביקורת גם על ידי הקהילה שלו מקודמו מיכאל זקש.<ref>Isidor Kastan, Berliner Erinnerungen, in: Jahrbuch für jüdische Geschichte und Literatur 27 (1926), S. 138–139.</ref> את המיעוט האורתודוקסי הוביל עזריאל הילדסהיימר.

הירש אוב, רב במינכן, היה בן דודו של יוסף אוב.

==קישורים חיצוניים==
* .
* 

== הערות שוליים ==

קטגוריה:רבנים רפורמים גרמנים
קטגוריה:בוגרי ישיבת פיורדא
קטגוריה:מגנצא: רבנים
קטגוריה:גרמנים שנולדו ב-1804
קטגוריה:גרמנים שנפטרו ב-1880
ויטני פיק

ויטני פיק (באנגלית: Whitney Peak; נולדה ב-28 בינואר 2003) היא שחקנית אוגנדית-קנדית.

== ביוגרפיה ==
פיק נולדה בעיר קמפלה שבאוגנדה, הצעירה מארבעת ילדיהם של מעצבת שיער מאוגנדה וטייס קנדי.<ref name=":0"></ref> היא למדה בפנימייה והייתה שחיינית.<ref></ref> היא גדלה באוגנדה עד גיל 10 ואז היא ומשפחתה עברו להתגורר בקנדה בשנת 2012, והתיישבו בפורט קוקיטלם, קולומביה הבריטית, שם פיק עברה ללמוד בבית ספר ציבורי.<ref></ref><ref></ref>

== קריירה ==
לאחר שעברה להתגורר בקנדה, היא שמעה פרסומת ברדיו לאודישנים לפרויקט של ערוץ דיסני והחליטה להיבחן ולעסוק במשחק.<ref name=":0" /> 

תפקיד המשחק הראשון שלה היה בשנת 2017 בסרט הקולנוע "המשחק הגדול" בבימויו של אהרן סורקין. 

בשנת 2018 שיחקה בתפקיד אורח של לניס בסדרת גיבורי העל "אגדות המחר" של רשת The CW. 

בשנת 2019 לוהקה לעונתה השנייה בתפקיד התאומה ג'ודית בלקווד בסדרה "הרפתקאותיה המצמררות של סברינה" המבוססת על קומיקס באותו השם והיא משודרת שירות הזרמת המדיה "נטפליקס".

בשנת 2021 החלה פיק לגלם את דמותה של זויה לוט בעיבוד של הסדרה "אחת שיודעת" ברשת ל HBO Max. הסדרה שודרה במשך כשתי עונות, עד לינואר 2023. 

בשנת 2022 גילמה את בקה בסרט "הוקוס פוקוס 2"; הסרט מהווה המשך לסרט "הוקוס פוקוס" משנת 1993 והוא עלה לשירות הזרמת המדיה "דיסני+" ב-30 בספטמבר 2022.

החל משנת 2023, פיק היא פרזנטורית של בושם הנשים Coco Mademoiselle של בית האופנה שאנל.<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
|2017
|המשחק הגדול
|סטלה
|
|-
|2022
|הוקוס פוקוס 2
|בקה
|
|-
|TBA
|Somewhere in Dreamland
|אנה
|
|}

=== טלוויזיה ===
{| class="wikitable plainrowheaders sortable"
! scope="col" |שנה
! scope="col" |סדרה
! scope="col" | תפקיד
! class="unsortable" scope="col" | הערות
|-
| 2017
|Campfire Kiss
| ג'יליאן
| סרט טלוויזיה של הולמרק
|-
|2018
|אגדות המחר
|לניס
|פרק: "Wet Hot American Bummer"
|-
|2020−2019
|הרפתקאותיה המצמררות של סברינה
| ג'ודית בלקווד
| 10 פרקים
|-
|2019
|איי זומבי
|תלמידה
|פרק: "Five, Six, Seven, Ate!"
|-
| 2020
|הביתה לפני החשכה
| אלפא ג'סיקה
|תפקיד ראשי (עונה 1); 10 פרקים
|-
| 2021–2023
|אחת שיודעת
| זויה לוט
| תפקיד ראשי (2 עונות); 24 פרקים
|}

== קישורים חיצוניים ==

== הערות שוליים ==

קטגוריה:שאנל: אישים
קטגוריה:שחקניות קולנוע וטלוויזיה קנדיות
קטגוריה:שחקניות ילדות קנדיות
קטגוריה:מהגרים לקנדה
קטגוריה:אוגנדיות שנולדו ב-2003
קטגוריה:קנדיות שנולדו ב-2003
קאסטר

קאסטר (בצרפתית: Castres) היא עיר בת כ-40 אלף תושבים בדרום צרפת במחוז טארן שבחבל אוקסיטניה. היא שוכנת על גדת הנהר אגו, כ-80 קילומטרים מזרחה לעיר טולוז.
== היסטוריה ==
העיר גדלה סביב מנזר בנדיקטינים שהוקם בשנת 647. היא הייתה תחנת מעבר בדרך סנטיאגו מכיוון שבכנסיית העיר נשמרו שרידים של וינסנט מסרגוסה. במהלך מסע הצלב האלביגנזי היא נכבשה וסופחה לצרפת. העיר סבלה מאירועי מלחמת מאה השנים ובסופה היא כללה רק כ-4000 תושבים, מחצית ממה שהיה לפני המלחמה.

בסביבת 1560 רוב אוכלוסיית העיר עברה לנצרות פרוטסטנטית. בשנת 1629 קרדינל רישלייה פיקח באופן אישי על הריסת מבצרי העיר. בשנת 1665 היו בעיר 7,000 תושבים כמחצית היו שייכים לנצרות פרוטסטנטית.

במהלך המאה ה-19 העיר גדלה והתפתחו בה מספר מפעלי תעשייה. בתחילת שנות ה-60 של המאה ה-20 בעיר התמקם מטה של מעבדות פייר פאבר וביחד עם מרכז פיתוח של החברה הוא מהווה כיום את המעסיק הראשי של תושבי העיר.

בעיר ממוקם מוזיאון של פרנסיסקו דה גויה שהוקם בשנת 1840 והוא מציג אוסף גדול של ציורי האמן. בשנת 1954 הוקם מוזיאון של ז'אן ז'ורס בבית בו הוא נולד.

== ערים תאומות ==
הערים התאומות של אלבי הן:
* 
* 
* 

== קישורים חיצוניים ==

* 
* 

קטגוריה:מידי פירנה: ערים
אבראהים אבן אל-אע'לב

__ללא_תוכן__

[[דיוקן דמיוני של אבראהים אבן אל-אע'לב על בול דואר שהונפק בתוניסיה ב-2001]]
אבראהים אבן אל-אע'לב (בערבית: إبراهيم بن الأغلب; 756, ח'וראסאן – 9 ביולי 812, קירואן) היה הראשון בשושלת האע'לבים באיפריקיה (800–909).

==קורות חייו ומעשיו==
אביו של אבראהים אל-אע'לב היה ח'וראסאני מפקודיו של אבו מוסלים, המנהיג הצבאי שפעל בשרות בית עבאס, ומשפחתו התייחסה לשבט בַּנוּ תמים . בהיות אבראהים בן עשר שנים עברה המשפחה למצרים בעקבות תפקידיו של האב בצבא העבאסי. במצרים קיבל אבראהים את השכלתו, בעיקר במשפט דתי. ממצרים עברה המשפחה לקירואן שבה כיהן האב בשנים 785–787 כמושל איפריקיה. ב-795 מונה אבראהים אל-אע'לב למושל מחוז מזאב (בצפון-מזרח אלג'יריה של ימינו) והצליח לדכא את מרידות שבטי הבֶּרבֶּרים הח'וארג'ים באזור. כאות תודה ובתמורה להבטחה לתשלום שנתי של 40,000 דינרי זהב לאוצר העבאסי הכיר הח'ליף הארון א-רשיד באבראהים אל-אע'לב וביורשיו כאמירים של איפריקיה.

מלבד השקטת האזורים בשליטתו הצליח אבראהים אל-אע'לב להקים מינהל מסודר והניח את היסודות לשגשוג הכלכלי של איפריקיה בהמשך. הוויתור על הכנעת האזור הדרומי של המגרב, שם יכלו הברברים לקיים את אמונותיהם הח'וארג'יות, היה ברבות הימים בגורמים לנפילת השושלת האע'לבית מול הפאטמים השיעים. מתנגדיו מבית היו קהילות המתיישבים הערבים (הג'וּנד ) בתוניס ובקירואן שנאבקו לשמור על זכויות היתר שלהם. לנוכח התמרדויותיהם גייס לצבאו בעיקר חיילים-עבדים אפריקאים. מול אבראהים אל-אע'לב, שהיה במקורו מעת'זילי, התייצבו גם חכמי המשפט המאליכיים בקירואן, בייחוד אחרי שמינה ב-806 אימאם מעת'זילי לקאדי של קירואן. מצב זה הביא אותו לקבוע את חצרו ואת מינהל מִמשלו בקריה חדשה מחוץ לקירואן, שנקראה בשם אל-עבאסיה לכבוד פטרוניו.

במותו ב-5 ביולי 812 ירשו אותו בניו. תחילה בכורו עבדאללה (812–817), ואחריו זיאדת אללה (817–838) ואבו עקאל (838–841).

==ראו גם==
* אע'לבים
==לקריאה נוספת==
<div style="direction: ltr;">
* Marçais, G. & J. Schacht (1960), "Ag̲h̲labids or Banu 'l-Ag̲h̲lab", In: Gibb, H. A. R. et alii (eds.), The Encyclopaedia of Islam (New Edition), Volume I: A–B. Leiden: E. J. Brill. pp. 247–250
</div>
==קישורים חיצוניים==

<div style="direction: ltr;">
* Siti Noorasikin Tumiran, Aiza Maslan, "[https://doi.org/10.15405/epsbs.2019.09.61 Ibrahim Bin Al-Aghlab: Charisma and Contributions towards the Aghlabis Dynasty] ", INCoH 2017
</div>
==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:תוניסיה: היסטוריה
קטגוריה:ילידי 756
קטגוריה:נפטרים ב-812
אירן המואר

אירן המואר, Irène Hamoir ( 25 ביולי 1906 - 17 במאי 1994) הייתה סופרת ומשוררת בלגית, אישה וחברה מובילה בתנועה הסוריאליסטית הבלגית. שירתה פורסמה בשם העט "אירין", והיא הופיעה בתור "לורי" בכתבי בעלה, לואי סקוטנר, וביצירותיו של רנה מגריט.<ref></ref>

== ביוגרפיה ==
ילידת סן ז'יל ( Saint-Gilles ) בבלגיה למשפחה שעסקה בקרקס, עבדה אירן המואר כמזכירה. בגיל ההתבגרות, הצטרפה לחבורת הלוחמנית במשמרות הסוציאליסטים הצעירים. בשנת 1928 היא פגשה את הסוריאליסטים בבריסל (בהמשך תציג אותם בתיאור גס כחוליגנים ברומן "שדרות ז'קמיין" (Boulevard Jacqmain) מ-1953.<ref></ref>

היא כתבה את השיר הראשון שלה, Métallique בשנת 1925. באותה תקופה הייתה מעורבת, לראשונה, בקבוצה הסוריאליסטית הבלגית המתפתחת שהתגבשה סביב אמנים כמו מגריט, מארק אמנס, לואי סקוטנר, מרסל מריין ו-פול נוז'. היא התחתנה עם לואי סקוטנר בשנת 1930.

שיריה וסיפוריה, שהיו פנטסטיים ביותר, נאספו לראשונה בשנת 1949 בכרך דק עם הדפס של 200 עותקים תחת השם הבדוי "אירין"; בשנת 1976, האוסף Corne de Brune הביא לידיעת הקוראים את תרומותיה לכתבי עת ולעבודות קולקטיביות, וכן את ההקדמות שכתבה לחבריה: אוסף זה איפשר להעריך טוב יותר את ההומור שלה. לאחר מותו של סקוטנר בשנת 1987, היא פרסמה את זיכרונותיה מחייהם המשותפים בשם Ma vie avec Scut.

היא נפטרה בעיירה ווטרמל-בויטספורט (Watermael-Boitsfort,) ליד בריסל בשנת 1994.

אירן המואר, שהייתה גם אספנית אומנות, יצרה את מורשת "אירן סקוטנר-המואר" למוזיאון המלכותי לאמנויות יפות בבלגיה ובו עבודותיהם הרבות של אמנים שונים שהיו ברשותה.<ref></ref>

== עבודות נבחרות ==
=== שירה ===
<div class="mw-content-ltr">
* (in French) Œuvre poétique (1930–1945), [published under the pen name Irine]. Saint-Generou près Saint Julien de Voventes: Maître François, 1949.
* (in French) Ithos, [published anonymously], ill. Claudine Jamagne. Leyden: 1971.
* (in French) L'Orichalcienne. La Louvière: Daily Bul, 1972.
* (in French) Corne de brune (1925–1976), ills René Magritte, Rachel Baes, Danielle, Jane Graverol & Claudine Jamagne. Brussels: Isy Brachot et Tom Gutt, 1976.
* (in French) Le Comparse en fleurs et des aigrelettes. Paris: Éditions de l'Orycte, 1977.
</div>

=== פרוזה ===
<div class="mw-content-ltr">
* (in French) La Cuve infernale. Brussels: Editions Lumière, 1944.
* (in French) Boulevard Jacqmain. reprinted Brussels: Didier Devillez, 1996.
* (in French) La Cuve infernale, Nouvelles, édition augmentée. Brussels: Editions Brassa, 1987.
* (in French) Question à une tourterelle turque. Brussels: 1989.
* (in French) Croquis de rue. Bassac: Plein Chant, 1992.
</div>

== לקריאה נוספת ==
* [https://prabook.com/web/irene.hamoir/2366129 אירן המואר - novelist writer a poet]

== קישורים חיצוניים ==

* [https://bibliotheques.paris.fr/numerique/doc/SYRACUSE/297030/l-activite-surrealiste-en-belgique-1924-1950 פעילות הסוריאליסטים בבלגיה]
*[https://www.fine-arts-museum.be/en/news/mystery-of-lost-magritte-painting-is-fin# התמונה האבודה] - תרומת אירן המואר

== הערות שוליים ==

קטגוריה:סופרות בלגיות
קטגוריה:סופרות בלגיות כותבות צרפתית
קטגוריה:משוררות
קטגוריה:משוררים בלגים
קטגוריה:סופרים בלגים כותבי צרפתית
קטגוריה:ילידות 1906
קטגוריה:בלגים שנולדו ב-1906
קטגוריה:נפטרות ב-1994
קטגוריה:בלגים שנפטרו ב-1994
מרי רוג'רס ויליאמס

מרי רוג'רס ויליאמס (באנגלית: Mary Rogers Williams; 30 בספטמבר 1857 - 17 בספטמבר 1907) הייתה אמנית טונליסטית ואימפרסיוניסטית אמריקאית, הידועה בדיוקנאות ונופים בפסטל ושמן.<ref>Kahn, Eve (2019). Forever Seeing New Beauties: The Forgotten Impressionist Mary Rogers Williams, 1857-1907. Middletown, CT: Wesleyan University Press</ref><ref name="Champney, Elizabeth Williams 1894 pp. 111">Champney, Elizabeth Williams (1894). "Woman in Art," in Quarterly Illustrator, vol. 2, No. 6, April–June 1894, pp. 111–124.</ref>

== ביוגרפיה ==
מרי רוג'רס ויליאמס נולדה וגדלה בהרטפורד, קונטיקט, החמישית מבין ששת ילדיהם של אדוארד ויליאמס (1822–1871), אופה מצליח, ומרי אן ויליאמס (1824–1861). המורה המוקדם של מרי רוג'רס ויליאמס היה ג'יימס ולס שמפני, והיא למדה בליגת הסטודנטים לאמנות אצל ויליאם מריט צ'ייס ובחברה לאמנות דקורטיבית בהרטפורד. השיעורים שלה כללו רישום, ציור, פיסול, תולדות האמנות, "לימוד עיצוב בעבודה מעשית" ו"אנטומיה אמנותית ", היא כתבה קטלוג של אוסף הפסלים מגבס של המכללה. מדי פעם ביקרה בניו יורק וביקרה בסטודיו של חברה אלברט פינקהאם ריידר.<ref name="Champney, Elizabeth Williams 1894 pp. 111"/>
נערה באדום
כמעט בכל קיץ היא נסעה לאירופה, ביקרה בכפרים ושרטטה את הנוף ואת המקומיים. לעיתים היא טיילה בין עיירות, בין השאר משום שלא יכלה להרשות לעצמה כרכרה, ויצאה לדרך "לתפוס סקיצה" או "למצוא סקיצה", כפי שכתבה לאחיותיה. אף על פי שהייתה אפיסקופלית, היא השתתפה בשירותי הכנסיות הקתוליות באירופה וכתבה תיאורים מפוארים של התלבושות והמוזיקה לאחיותיה. היו לה אופניים מתוצרת הרטפורד לטיולים באזור הכפרי. היא התגוררה בפריז בשנים 1898–1899 ולמדה אז באקול דה ביו-ארטס אצל ג'יימס אבוט מקניל ויסלר.

היא הייתה חברה במועדון האמנות של ניו יורק, הציגה שם מספר פעמים וכן במקומות הכוללים את האגודה האמריקאית לצבעי מים (1892), האגודה לאמנות באינדיאנפוליס (1895), האקדמיה לאמנויות יפות בפנסילבניה ועוד.

תערוכות הנצחה לאחר מותה התקיימו ב-1908 וב-1909 במועדון צבעי המים של פילדלפיה (באקדמיה של פנסילבניה), ועוד. הפרסומים ששיבחו אותה כוללים את הניו יורק טיימס, הרטפורד קוראנט ומגזינים שונים.

בשנת 1894, במאמר ב- Quarterly Illustrator, תיארה הסופרת אליזבת ויליאמס שמפני את מרי ויליאמס כ"אמנית בעלת אינסטינקט ותחושה פואטית נדירה".<ref>Champney, Elizabeth Williams (1894). "Woman in Art," in Quarterly Illustrator, vol. 2, No. 6, April–June 1894, pp. 111–124.</ref>

== מוות ==
ויליאמס נפטרה כמה ימים לאחר שאובחנה כחולה בגידול בבטן בפירנצה ונקברה בבית העלמין באלורי שם.

המשפחה והחברים ערכו את מלאי הציורים שלה יחד, ורובם נשארו באוסף פרטי בניו אינגלנד.

== קישורים חיצוניים ==

== הערות שוליים ==

קטגוריה:ציירות אימפרסיוניסטיות אמריקאיות
קטגוריה:ציירים אימפרסיוניסטים אמריקאים
קטגוריה:אמריקאיות שנולדו ב-1857
קטגוריה:אמריקאים שנולדו ב-1857
קטגוריה:אמריקאיות שנפטרו ב-1907
קטגוריה:אמריקאים שנפטרו ב-1907
אאודי ספורט

אאודי ספורט GmbH (באנגלית: Audi Sport GmbH), לשעבר קאווטרו GmbH (באנגלית: quattro GmbH) היא יצרנית מכוניות ספורט שבסיסה בנקארסולם, גרמניה. היא הוקמה על ידי אאודי תחת השם קאווטרו GmbH בשנת 1983 ובנובמבר 2016 החליפה אאודי את שמה לאאודי ספורט<ref></ref>. היא חברת הבת של אאודי ומשמשת כיצרניות הגרסאות החזקות של רכבי אאודי. היא התחרה במרוצי ראלי ברחבי העולם ובמרוצי לה מאן וה-FIA עד שנת 2016 ומשנת 2016 מתחרה באליפות העולם בפורמולה אי.

בפברואר 2016 השיקה אאודי את אאודי ספורט בישראל<ref></ref>. ישראל היא המדינה השנייה לאחר גרמניה שבה הושקה חטיבת אאודי ספורט.

== היסטוריה ==
מכונית הדיזל הראשונה במרוצי לה מאןאאודי ספורט הוקמה באוקטובר 1983 תחת השם קאווטרו GmbH כמחווה למכונית הספורט של אאודי, אאודי קאווטרו שהשתמשה בהנעה כפולה הנקראת אצל אאודי הנעת קאווטרו.

בין השנים 1981 (כאאודי עד שנת 1983 שאז הוקמה אאודי ספורט) עד 1987 התחרה באליפות העולם בראלי<ref></ref>.

משנת 2000 אאודי ספורט הובילה במרוץ 24 השעות של לה מאן<ref></ref><ref></ref>. בשנת 2006 היא הייתה הראשונה בעולם שניצחה את המרוץ במכונית המונעת במנוע דיזל<ref></ref>. בסדרת לה מאן האמריקאית ניצחה אאודי ספורט ברצף משנת 2000 עד סוף עונת 2008 כשפרשה מהמרוץ לאחר שמונה שנים רצופות של ניצחונות<ref></ref>. בשנת 2012 אאודי ספורט הייתה הראשונה בעולם שניצחה את המרוץ עם מכונית היברידית.

באוקטובר 2016 הכריזה כי תתחרה באליפות העולם בפורמולה אי ותעזוב את ה-FIA ואת מרוץ 24 השעות של לה מאן אחרי עונת 2016<ref></ref>.

בשנת 2020 הכריזה כי תעזוב את פורמולה אי ותחזור למרוץ 24 השעות של לה מאן<ref></ref>.

== מוצרים ==
[[אאודי RS6 גרסת הספורט לאאודי A6]]אאודי ספורט מתמחה בארבעה תחומי מפתח, עיצוב ספורטיבי לרכב, הנדסת רכב, ייצור רכיבים לרכבים כגון מתלים ספורטיבים, צמיגים, גלגלים, פגושים ועוד' וייצור גרסאות הספורט לרכבי אאודי, כגון: אאודי RS7, אאודי RS5, אאודי RS6, אאודי RS3, אאודי RS4, אאודי Q3 RS, אאודי TT RS אאודי R8, אאודי Q8 RS. היא גם מייצרת את גרסאות S-ליין הכוללת עיצוב ספורטיבי יותר לרכבי אאודי.

באאודי ספורט ישנה אפשרות לבילעדיות הנקראת אאודי בלעדי<ref></ref>, זאת אפשרות ללקוח לבחור איזה צבע למכונית הוא רוצה איזה חישוקים לגלגלים, עור, בדים, ונוחות. אפשרות זו החלה בשנת 1995.

== ייצור רכב ==
[[אאודי R8 המכונית העצמאית הראשונה של אאודי ספורט]]אאודי ספורט החלה לייצר רק דגם אחד במפעל בנקארסולם הדגם הוא אאודי RS2 אוונט. המכונית השנייה שיוצרה על ידי אאודי ספורט היא אאודי S6 פלוס שיוצרה מאפריל 1996 עד יולי 1997. השלישי הוא אאודי RS4 B5 קוואטרו אוונט שיוצר בין שנת 2000 ל-2001. הדגם הרביעי הוא אאודי RS6 C5 קוואטרו, החמישי היה מהדורה מיוחדת לאאודי A4.

היא פיתחה באופן עצמאי את אאודי Q7 V12 TDI קוואטרו<ref></ref>, אאודי R8 ואאודי אי-טרון GT.

=== אאודי R8 ===

אאודי R8 הוא הדגם הראשון שתוכנן לבד על ידי אאודי ספורט, הוא הוצג בתערוכת הרכב של פריז בספטמבר 2006<ref></ref>. היא מיוצרת במפעל הישן של אאודי בנקארסולם<ref></ref> אך בשביל להכשיר את המפעל לייצור הושקעו 28 מיליון אירו<ref></ref>, וכ-250 עובדים מרכיבים ידנית את 5,000 הרכיבים של ה-R8.

== השוואה למותגים אחרים ==
אאודי ספורט היא חטיבת ביצועים שבאופן דומה קשורה למרצדס AMG חטיבת הביצועים של מרצדס-בנץ, ב.מ.וו M חטיבת הביצועים של ב.מ.וו, פולקסווגן R חטיבת הביצועים של פולקסווגן.

== קישורים חיצוניים ==
* 

== הערות שוליים ==

*
קטגוריה:יצרני רכבי ספורט
קטגוריה:יצרני רכב גרמניים
קטגוריה:יצרני רכבי יוקרה
קטגוריה:קבוצת פולקסווגן
קטגוריה:חטיבות ביצועים
הרמס ניל

פרדיננד פרידריך הרמן נילבוק (בגרמנית: Ferdinand Friedrich Hermann Nielebock; Herms Niel) (17 באפריל 1888 – 16 ביולי 1954), כונה גם הרמס ניל, היה מלחין גרמני, אשר הלחין שירי עם ולכת עבור צעדות צבאיות.

==ביוגרפיה==
עם סיום הלימודים בשנת 1902 סיים ניל את חניכותו אצל מנצח מקהלת גנתין, אדולף ביכלר. באוקטובר 1906 הצטרף לצבא הקיסרות הגרמנית והתקבל כטרומבוניסט ואבוביסט בגדוד החי"ר הראשון של המשמר בפוטסדאם. במהלך מלחמת העולם הראשונה הוא היה מוביל הלהקה של גדוד החי"ר הגרמני 423. בשנת 1919 הוא שוחרר משירותו הצבאי ועבד כפקיד בממשל עד 1927. באותה שנה הוא הקים בפוטסדאם את להקת "תזמורת האבירים", שם היה מלחין ותמלילן.

לאחר עליית הנאצים לשלטון בשנת 1933, ניל הצטרף למפלגתם כחבר ה-2,171,788. הוא הפך למנהיג כוחות האס אה, לפני שקיבל קידום למנהיג הלהקה של מוסד ההכשרה של הרייכסארבייטסדינצט בפוטסדאם.

במהלך שלטון גרמניה הנאצית הוא הקדיש את כל מרצו להלחנת צעדות ושירים, אשר זכו לפופולריות על ידי חברי המפלגה הנציונל-סוציאליסטית ואף הופצו באופן נרחב בכל החזיתות של מלחמת העולם השנייה. בעצרות המפלגה הנאצית בנירנברג הוא היה מנצח-העל של כל להקות המוזיקה.

במהלך עיסוקו במוזיקה, ניל אף המציא ועיצב "חצוצרה מהוללת" - סוג של חצוצרה, אך מוארכת במעט יותר מהרגילה, המכונה הרמס ניל-דופלפן.

בתקופה שלאחר המלחמה התגורר ניל בלינגן, שם נפטר בשנת 1954.

== עבודות נבחרות ==
* אריקה - הידועה שבעבודותיו, מפורסמת ומושרת עד היום בקרב חובבי מוזיקת מארש
* היה זהו אדלווייס
* Stuka über Afrika
* Wenn die Sonne scheint, Annemarie

==ראו גם==
* היינו
*קארל טייקה

==קישורים חיצוניים==
* [http://www.deutscheslied.com/en/search.cgi?cmd=composers&name=Niel%2C+Herms רשימת שירים מלאה] 
* [https://www.youtube.com/channel/UC5o769_DWgGwG2zSpBfxTeA ביצועים של השירים ביוטיוב, עם תרגום]

==הערות שוליים==

קטגוריה:זמרים גרמנים
קטגוריה:נאצים
קטגוריה:מלחינים גרמנים במאה ה-20
קטגוריה:גרמנים שנולדו ב-1888
קטגוריה:גרמנים שנפטרו ב-1954
שחקן מספר שתיים

שחקן מספר שתיים (באנגלית: Ready Player Two) הוא ספר מסוגת המדע בדיוני מאת ארנסט קליין, שיצא לאור בנובמבר 2020. זהו ספר ההמשך לספר שחקן מספר אחת שיצא בשנת 2011. קליין התחיל את הכתיבה ב-2017. הספר הגיע למקום הראשון ברשימת רבי-המכר של הניו יורק טיימס. סרט המבוסס על הספר נמצא בתהליכים ראשונים.
הספר עדיין לא תורגם לעברית.

== רקע ==
ב-2015 זאק פן שכתב את התסריט לסרט שחקן מספר אחת חשף שקליין עובד על סרט המשך. בשנת 2017 קליין אישר שהוא עובד על ספר ההמשך. ואישר שכל גיבורי הספר הראשון ימשיכו לספר השני. בראיון לקראת צאת הסרט הוא חשף שסטיבן ספילברג נתן לו רעיונות לספר. לכבוד יציאת הספר נוספו ביצי פסחא למשחק רובלוקס לפרסום הספר.

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ספרי מדע בדיוני
טום גרגורי

תומאס גרגורי (באנגלית: Thomas Gregory; נולד ב-10 בנובמבר 1995), המוכר בשם הבמה טום גרגורי (באנגלית: Tom Gregory), הוא זמר-יוצר אנגלי.

== ביוגרפיה ==
=== ראשית חייו ===
טום גרגורי נולד בבלקפול, אנגליה, הממלכה המאוחדת. בילדותו הוא ציין שההשראות המוזיקליות שלו היו קין, The La's , ואן ריפאבליק ופיניקס . הוא למד בבית הספר רוסאל.<ref></ref>

=== קריירה ===
ב-2013, הוא עשה אודישן בעונה השנייה של The Voice UK, אך לא העפיל לשלבים המתקדמים.

ב-2015, הוא הופיע בסדרה הטלוויזיה סוג א', בתפקיד של לוק טיילור, החבר של רבקה יוז ואח למחצה של הדמות הראשית, ג'ו יוז.

אחרי מספר שנים של עבודה במשרה חלקית וטיולים ברחבי הממלכה המאוחדת וגרמניה, הוא הוחתם אצל קונטור רקוקדס ב-2017. בהמשך השנה, הוא הוציא את הסינגל הראשון שלו, "Run to You". הוא הופיע מספר פעמים בגרמניה, והופיע כהופעת חימום בהופעה של להקת הפופ רוק הנורווגית, א-הא ב-2018.

ב-2020, הוא הוציא את הסינגל "Fingertips". הסינגל הגיע, בשיאו, למקום ה-24 באוסטריה, למקום ה-72 בצרפת, למקום ה-33 בגרמניה ולמקום ה-49 בשווייץ. בהמשך השנה, הוא הוציא, בשיתוף פעולה עם VIZE, את הסינגל "Never Let Me Down". הסינגל הגיע, בשיאו, למקום הרביעי באוסטריה, למקום ה-192 בצרפת, למקום השמיני בגרמניה, למקום הראשון בפולין, ולמקום ה-12 בשווייץ. בהמשך השנה, הוא הוציא את הסינגל "Rather Be You". הסינגל הגיע, בשיאו, למקום ה-49 בצרפת ולמקום ה-53 בשווייץ. ב-18 בספטמבר 2020, הוא הוציא את אלבום האולפן הראשון שלו, Heaven in a World So Cold.

ב-2021, הוא הוציא את הסינגל "River". הסינגל הגיע, בשיאו, למקום ה-52 באוסטריה, למקום ה-47 בגרמניה, ולמקום ה-65 בשווייץ.

ב-1 בספטמבר 2023 הוציא את הסינגל "Dive" עם Lost Frequencies.

== דיסקוגרפיה ==
=== אלבומי אולפן ===
* 2020: Heaven in a World So Cold

== פילמוגרפיה ==
* 2015: סוג א' בתפקיד לוק טיילור

== קישורים חיצוניים ==

* 

== הערות שוליים ==

קטגוריה:אמנים בריטים הידועים בשם במה
קטגוריה:זמרים בריטים
קטגוריה:פזמונאים בריטים
קטגוריה:זמרים-יוצרים בריטים
קטגוריה:שחקני קולנוע וטלוויזיה בריטים
קטגוריה:אנגלים שנולדו ב-1995
You're My Best Friend (שיר של דן ויליאמס)

You're My Best Friend הוא סינגל שהוקלט על ידי הזמר האמריקאי דן ויליאמס. השיר יצא לאור ב- אפריל 1975, על ידי חברות התקליטים ABC רקורדס ודוט רקורדס, כסינגל הראשון מתוך אלבום האולפן You're My Best Friend.

השיר היה הלהיט השני של ויליאמס שהגיע למקום ראשון במצעד שירי הקאנטרי בבילבורד.<ref></ref> מאז הוא הפך לאחד משיריו הגדולים של וויליאמס, והגיע גם למקום ה-35 במצעד הסינגלים הבריטי.<ref>[http://www.officialcharts.com/artist/27690/don-williams/ "UK Charts history: Don Williams"]. Official Charts Company. Retrieved September 8, 2017</ref>

== מיקומי שיא ==

== קישורים חיצוניים ==

== הערות שוליים ==

קטגוריה:סינגלים מ-1975
קטגוריה:שירי 1975
קטגוריה:שירים באנגלית
קטגוריה:סינגלים בהוצאת ABC רקורדס
לורל (מוזיקאית)

לורל ארנל-קול (באנגלית: Laurel Arnell-Cullen<ref name="voguemagazine"></ref>; נולדה ב-7 במאי 1994), הידועה בשם לורל (Laurel), היא זמרת-יוצרת אנגלייה.

== קריירה ==
לורל החלה להתעניין לראשונה בעולם המוזיקה בשנת 2013, כאשר פרסמה דמו לשיר שלה "Next time". לאחר מכן, לורל הוציאה את הסינגל הרשמי הראשון שלה "Fire Breather", דרך פלטפורמת ה-SoundCloud שלה באותה השנה.<ref name="theguardian2"></ref> לורל הוציאה את מיני-אלבום הבכורה שלה, To The Hills, בשנת 2014 באמצעות חברת התקליטים שלה, נקסט טיים רקורדס.<ref name="ventsmagazine"></ref><ref name="thefourohfive"></ref><ref name="theguardian"></ref><ref name="spinmagazine"></ref><ref name="wonderlandmagazine"></ref><ref name="interviewmagazine"></ref> ביולי 2015, הוציאה לורל את הגרסה הרשמית לשיר "Blue Blood", שזכתה לתשומת לב רבה בפוסטים שפרסמה.<ref name="noiseyvice"></ref><ref name="clashmagazine"></ref>

במרץ 2016, הוציאה לורל את הסינגל "Life Worth Living", אשר תיפקד כרצועה הראשונה מתוך אלבום הבכורה שלה, שיצא 3 שנים לאחר מכן. בניגוד לשיריה הקודמים, השיר היה בהשפעת הסגנון המוזיקלי רוק אינדי בשילוב גיטרה חשמלית. במאי 2016, היא הוציאה את הסינגל "San Francisco". השיר היה במקום הראשון במצעד השבועי של אפל מיוזיק וזכה להצלחה נאה ברחבי העולם. באוגוסט 2016, הודיעה לורל כי הוחתמה בחברת התקליטים קאונטר רקורדס, וכי היא תצא לסיבוב ההופעות הראשון שלה בממלכה המאוחדת בנובמבר באותה השנה, על מנת לקדם את המיני-אלבום השלישי שלה, Park. בספטמבר 2016, הוציאה את "Hurricane" כסינגל הראשון מהמיני-אלבום השלישי שלה.<ref name="Laurel - Park EP"></ref>

ביוני 2018, הוציאה את הסינגל "Same Mistakes" שנכלל באלבום הבכורה שלה, Dogviolet, שיצא לאור ב-24 באוגוסט 2018.<ref></ref>

== דיסקוגרפיה ==
=== אלבומי אולפן ===
* 2018: Dogviolet

=== מיני-אלבומים ===
* 2014: To the Hills
* 2014: Holy Water
* 2016: Park
* 2020: Petrol Bloom

=== מיקסטייפ ===
* 2015: Allelopathy<ref name="Premiere: Laurel's 'Allelopathy' Mixtape Is Otherworldly"></ref>

== קישורים חיצוניים ==
* 

==הערות שוליים==

קטגוריה:מוזיקאיות בריטיות
קטגוריה:מוזיקאים אנגלים
קטגוריה:מוזיקאיות אנגליות
קטגוריה:מפיקות מוזיקליות
קטגוריה:מפיקים מוזיקליים בריטים
קטגוריה:זמרות-יוצרות בריטיות
קטגוריה:זמרים-יוצרים בריטים
קטגוריה:גיטריסטיות בריטיות
קטגוריה:גיטריסטים בריטים
קטגוריה:אנגלים שנולדו ב-1994
קטגוריה:אנגליות שנולדו ב-1994
היפרוגליף אנטארקטיקה

היפרוגליף אנטארקטיקה (שם מדעי: Hyperoglyphe antarctica) הוא מין של דג ימי ממשפחת הבלוריתניים שבקבוצה דמויי-כפחן, המצוי לאורך האוקיינוסים הדרומיים (אך בניגוד לשמו לא במימי אנטארקטיקה) בעומק של 40 עד 1,200 מטרים. הוא נדיר יחסית לצפייה ונצפה בעיקר כשנבלתו נשטפת לחופים.

דג זה מגיע לאורך של 140 ס"מ ולמשקל של מעל 60 ק"ג, גדול ביותר ביחס למשפחתו. הוא בעל גוף כהה עם סנפירים רחבים, סנפיר גבי גבוה בעל "רעמת" המשתרעת עד הזנב והוא בעל ראש מעוגל וגדול בעל עיניים גדולות המותאמות לראיית חושך. הדג הוא טורף הניזון מדגים אחרים, רכיכות, סרטנים ומיתרני זנב והוא לא בוחל בקניבליות.

הוא מטיל ביצים סמוך לחופי טסמניה באזור מרץ-אפריל והנקבות פולטות מעל 2 ל-11 מיליון ביצים העוברות הפריה בידי הזכרים בתיאום. הצעירים חיים על קרקעית הים בשנים הראשונות, סמוך לכרי אצות השומרות עליהם מטורפים.

==קישורים חיצוניים==

קטגוריה:בעלי חיים שתוארו ב-1819
קטגוריה:דמויי-כפחן
קטגוריה:מגה-פאונה ימית
קטגוריה:דגי ים בדרום אוסטרליה
ברקודה אפרה

ברקודה אפרה (שם מדעי: Sphyraena Afra) הוא מין של דג טורף מהיר ממשפחת האספירניים ואחד מבני המשפחה הגדולים ביותר, קרוב למין הטורפני ברקודה ענקית.

==תיאור==
הברקודה היא דג מוארך ושרירי באורך של עד 205 ס"מ ומשקל של 50 ק"ג. היא בעלת לסתות ארוכות וצרות בעלות ניבים בולטים מהלסת התחתונה, אשר ארוכה יותר מהעליונה. לברקודה יש זוג סנפירים גביים נמוכים אך נוקשים, סנפירי חזה קטנים וזנב חזק ושרירי. היא יכולה להאיץ במים במהירות גבוהה. 

הברקודה חיה עם קרוביה בחבורות קטנות בשנים הראשונות אך הפרטים הבוגרים חיים לבדם. היא טורפת ממארב של דגי גרם שונים וחסילונים, אותם היא תופסת בהפתעה על לסתותיה החזקות והשיניים החדות העושות בהם פצעים עמוקים.

מין ברקודה זו חיה רק באוקיינוס האטלנטי הטרופי שלחופי מערב אפריקה ואפריקה הדרומית בין מאוריטניה לנמיביה. היא חיה באוקיינוס, בחופים, מפרצים, לגונות ואף בשפכי נהרות כמו בדלתת הניז'ר ובקרבת מנגרובים.

הברקודה נידוגה לעיתים למאכל וגם נתפסת ברשתות דייגים בטעות. עם זאת היא לא מצויה בסכנה בטבע.

==קישורים חיצוניים==

==הערות שוליים==

קטגוריה:טקסונים שתוארו בידי וילהלם פטרס
קטגוריה:אספירניים
קטגוריה:בעלי חיים שתוארו ב-1844
קטגוריה:מגה-פאונה של האוקיינוס האטלנטי
לפידוסיביום פלבוברוניום

לפידוסיביום פלבוברוניום (שם מדעי: Lepidocybium flavobrunneum) היא מין של דג גרם ממשפחת הגמפיליים והמין היחידי בסוגו המצוי לאורך האוקיינוסים הטרופיים והסובטרופיים בעומקים של 220 עד 885 מטרים מתחת לפני הים. הוא תואר בשנת 1843 בידי המדען הסקוטי אנדרו סמית.

==תיאור==
דג זה הוא קרובו של השופינון השמנוני והוא יכול להגיע לאורך של 2 מטרים ומשקל של מעל 45 ק"ג. הוא בעל גוונים כהים בדומה לדגי מצולות רבים. הגוף מוארך עם לסתות חדות וארוכות, המזכירות לסתות מקרל ובעלי שיניים חדות והוא בעל סנפירים חדים וארוכים העוזרים לו לשחות במהירות במים. העיניים גדולות, בעלות טבעות שחורות סביבם והם מותאמות לראיית חשיכה. הדג יכול גם לכנס אותם מעט פנימה כדי להגן עליהם מתקיפות.

זהו דג מאכל באזורים שונים בעולם. עם זאת בשרו מכיל חומרים רעילים מסוג אסטר היכולים לגרום לבחילות וצריבות לאחר אכילתו או להוצאות שומן בצואה ושלשולים חריגים. בנוסף הוא יכול לגרום להרעלה מסוג steatorrhea או gempylotoxism. לא ברור אם בישול או הקפאת הבשר מונעת את התופעות האלה.

מספר מדינות כמו יפן והונג קונג החליטו לאסור מכירת בשר של הדג עקב תופעות אלה, אך מדינות אחרות כמו קנדה מסתפקות בתוויות אזהרה על המוצר במקום.

==קישורים חיצוניים==

==הערות שוליים==

קטגוריה:טקסונים שתוארו בידי אנדרו סמית
קטגוריה:גמפיליים
קטגוריה:מקריני סנפיר יחידים בסוגם
קטגוריה:מגה-פאונה ימית
קטגוריה:בעלי חיים שתוארו ב-1843
Never Let Me Down (שיר של VIZE וטום גרגורי)

"Never Let Me Down" הוא סינגל של הצמד מוזיקלי הגרמני VIZE, בהשתתפות הזמר-יוצר האנגלי טום גרגורי. נכון ליולי 2021, הסינגל הושמע למעלה מ-28 מיליו פעמים ביוטיוב, ולמעלה מ-153 מיליון פעמים בספוטיפיי.

== מיקומי שיא ==

== נתוני מכירות ==
{| class="wikitable sortable"
!מדינה
!תארים
!מכירות
|-
!גרמניה (BVMI)
|פלטינה
|400,000
|-
!פולין (ZPAV)
|פלטינה
|20,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירים באנגלית
קטגוריה:בלדות פופ
קטגוריה:שירי דאנס-פופ
קטגוריה:שירי מוזיקה אלקטרונית
קטגוריה:שירי אלקטרופופ
Cambia el Paso

Cambia El Paso (בעברית: שנה את הצעד; באנגלית: Change the Step) הוא סינגל שהוקלט על ידי הזמרת האמריקאית ג'ניפר לופז ביחד עם הזמר הפוארטו ריקני ראו אלחנדרו. השיר יצא לאור ב-5 ביולי 2021, על ידי חברת התקליטים סוני מיוזיק לטין, כסינגל שלא מתוך אלבום האולפן.

== רקע והוצאה ==
לפני הקלטת השיר אלחנדרו ביקש מלופז לשתף איתו פעולה בשיר אחר ששמו "Tu La Tienes". הזוג נפגש לאחר מכן בפעם הראשונה ואלחנדרו הסכים במהירות להקליט את החלקים שלופז הציגה בפניו מתוך השיר.<ref></ref> ב-25 ביוני 2021, חשף אלחנדרו בריאיון כי הקליט שני שירים עם לופז; אחד לפרויקט שלו ואחד לפרויקט שלה.<ref></ref> כעבור מספר ימים, פרסמה לופז סדרת קטעים של 12 שניות מתוך השיר "Cambia El Paso" בחשבון האינסטגרם שלה,<ref></ref> ב-29 ביוני, הכריזה לופז כי הסינגל ייצא לאור ב-5 ביולי.<ref></ref>

לדברי הזמרת, השיר עוסק ב"שינוי" ו"לא לפחד לעשות את הצעד הזה".<ref name="Jennifer Lopez Says New Song Cambia El Paso Is About Moving On When Something's Not Feeling Right"></ref><ref></ref> השיר דן ב"אישה שעוזבת גבר לא ראוי".<ref name="HB" /> מילות השיר, כאשר הן מתורגמות לאנגלית, מכילות הצהרות כמו "הוא לא ראוי שאהיה לו בזרועותיו" ו"החיים שלך (יהיו) טובים יותר בלעדיו".<ref name="HB"></ref> עטיפת הסינגל הציגה את לופז, כשהיא נמצאת בתוך ים.

== וידאו קליפ ==
הקליפ של "Cambia El Paso", בוים על ידי ג'סי טררו<ref name=":etonline"></ref> וצולם במיאמי ביץ' בין התאריכים 8–9 ביוני 2021.<ref></ref><ref></ref> ביום השני לצילומים פרסמה לופז תמונה מצילומי הקליפ באינסטגרם שלה עם הכיתוב: "יש רק אחד... דברים טובים באים...", עם ההאשטג .<ref></ref> ב-2 ביולי, חשפה לופז הצצה מהווידאו קליפ בעמוד האינסטגרם שלה.<ref></ref>

כמה ימים לפני צאת השיר חשפה לופז 15 שניות מהקליפ.<ref></ref> הקליפ עצמו יצא ב-9 ביולי.<ref name=":etonline" /><ref></ref>

== קרדיטים==
כל הקרדיטים שלהלן לקוחים מטיידל.<ref name=":0"></ref>
* ג'ניפר לופז – שירה, כתיבה
* ראו אלחנדרו – שירה, כתיבה
* ויקטור תל – כתיבה, הפקה
* ג'ונאס יורסטרום – כתיבה, הפקה
* ג'ורג'יה קו – כתיבה
* אנדרס קסטרו – כתיבה
* הקטור קיילב לופז – כתיבה
* לואיס בונואל גונזלס – כתיבה
* רפאל רג'ינאלדס פוינט – כתיבה
* אכריס אטונס – הנדסת מאסטרינג
* טרבור מוזי – הנדסת מאסטרינג, הנדסת הקלטה

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!עולם
|5 ביולי 2021
|הורדה דיגיטלית • הזרמת מוזיקה
|סוני מיוזיק לטין • ניויוריקן
|<ref></ref>
|}

== קישורים חיצוניים ==

==הערות שוליים==

קטגוריה:שירי 2021
קטגוריה:סינגלים מ-2021
קטגוריה:שירי ג'ניפר לופז
קטגוריה:שירים בספרדית
קטגוריה:שירים שנכתבו על ידי ג'ניפר לופז
קטגוריה:סינגלים בהוצאת סוני מיוזיק לטין
נונאטאקי קאמל

נונאטאקי קאמל או נונאטאקי קמל (באנגלית: Camel Nunataks) הם שני נונאטאקים סלעיים בחצי האי טריניטי, שבצפון חצי האי האנטארקטי, בארץ גרהאם שבאנטארקטיקה.

הנונאטאקים דומים במראם. שניהם מתנשאים לגובה של 435 מטרים מעל פני הים.

הנונאטאקים מרוחקים 2 קילומטרים אחד מהשני.

הנונאטאקים ממוקמים 15 קילומטרים צפונית לנקודת וייו; ו-8.68 קילומטרים צפונית-מערבית לנקודת גארוואן.

הנונאטאקים ממוקמים בצידו הדרומי של שדה השלג מוט.

== היסטוריה ==
=== מיפוי הנונאטאקים ===

הנונאטאקים התגלו עת שצולמו מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.

הנונאטאקים נסקרו ומופו על ידי משלחת סקר מטעם סקר שטחי חסות איי פוקלנד, אשר יצאה ממפרץ התקווה בעונת המחקר (הקיץ האנטארקטי) 1960–1961.

=== מקור השם ===

שמם של הנונאטאקים ניתן להם בשנת 1959 על ידי הסוקרים מטעם סקר שטחי חסות איי פוקלנד אשר חקרו את האזור ממפרץ התקווה.

השם הוא תיאורי.

צורת שני הנונאטאקים מזכירה גמל דו-דבשתי. באנגלית "קאמל" משמעו "גמל".

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:2324 נונאטאקי קאמל] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=123229 נונאטאקי קאמל] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=2225&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR נונאטאקי קאמל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-57.47144032203126,-63.42074154392177,12&?query=&?map_type=hybrid תצלום לוויין של אזור הנונאטאקים, תוך סימון אתרים נוספים באזור] באתר copernix
* [https://www.yr.no/en/forecast/daily-table/2-6630727/Antarctica/Camel%20Nunataks תחזית מזג אוויר עדכנית ארוכת טווח עבור נונאטאקי קאמל]

== הערות שוליים ==

קאמל
סקומברופידיים

סקומברופידיים (שם מדעי: Scombropidae) היא משפחת של דגים מסדרת הדקראים. במשפחה זו סוג בודד - סקומברופס ובה שלושה מינים. דגי המשפחה מכונים גם "דגי גנום".

מינים אלה הם קרוביהם של הגרזנוניים והם חיים באוקיינוסים הטרופיים בעומק 200 עד 610 מטרים מתחת פני הים. הם מזכירים מעט דגי מקרל רחבים בעלי שני סנפירי גב וסנפירי שת נמוכים ופרוקים והמכוסים בקשקשים. הדגים בעלי עיניים גדולות המתאימות לראייה בחשיכה. הגדול שבמינים אלה הוא Scombrops boops היכול להגיע לאורך 150 ס"מ ומשקל 16.1 ק"ג.

דגים אלה נידוגים למאכל באזורים שונים בעולם.

==מינים==
* Scombrops boops
* Scombrops gilberti
* Scombrops oculatus

==קישורים חיצוניים==

קטגוריה:בעלי חיים שתוארו ב-1845
קטגוריה:טקסונים שתוארו בידי הרמן שלגל
קטגוריה:דמויי-דקר
ארכיפלג (סרט)

ארכיפלג (ברוסית: Архипелаг) הוא סרט דרמה היסטורי רוסי, שהוקרן בבכורה ב־27 באפריל 2021 ומספר על המשלחת הרוסית-שוודית לשפיצברגן.

== רקע ==
הסרט מבוסס על חייו של אלכסנדר סמיונוביץ' וסילייב, אשר בשנים 1899–1900, הוא השתתף במשלחת הרוסית-שוודית של מדידות באי שפיצברגן כסגן ראש המשלחת. בהנהגתו של וסילייב ובהשתתפותו הישירה הותקנו אותות ותצפיות אסטרונומיות וגאודטיות נערכו בכמה נקודות באי. וסילייב יצר מפה של מערב שפיצברגן בסולם יחס של 1:21000.

בתום המשלחת עסק וסילייב בעיבוד החומרים שהתקבלו וב־1915 באודסה פרסם ספר על עבודת המשלחת.

משנת 1903 עבד ברציפות במצפה הכוכבים פולקובו. הוא בחן תנודות רוחב בכלי מעבר מתצפיות על מעבר כוכבים ובהמשך היה למרצה באוניברסיטת נובורוסייסק.

== עלילה ==
הסרט מתרחש בסוף המאה ה־19. משלחת רוסית-שוודית בראשות אלכסנדר וסילייב, אסטרונום צעיר, שנאלץ לעזוב את כלתו בסנקט פטרבורג ולהוביל משלחת מחקר לחוג הקוטב הצפוני, לסְבָאלְבָּרְד כדי לקבוע את צורת העולם וגודלו.

למשלחת מצטרפת העיתונאית הצרפתייה ליליאן. נערה חסרת פחד המחפשת את עקבות משלחתו של החוקר השוודי המפורסם סלומון אנדרה שהתרסק בכדור פורח, שלפי האגדה לקח איתו יהלום נדיר בדרכו. הרגשות מתלקחים בין ליליאן לווסילייב ובינתיים נראה כי המשלחת נתקלת במשוכות בלתי עבירות, בין אם זו שרשרת תאונות קטלניות או עבודתו של בוגד שצד אחר אבן יקרה.

== שחקנים ודמויות ==
* דמיטרי פלמרצ'וק - אלכסנדר וסילייב
* אנדריי מרזליקין
* מרינה פטרנקו - ליליאן

== הפקה ==

הצילומים החלו במרץ 2019 בפרברי סנקט פטרבורג. הנוף של המחנה הארקטי נבנה על חוף המפרץ הפיני.<ref>[https://www.rabotnikitv.com/13/04/2021/40702/ НА 43 ММКФ СОСТОИТСЯ ПРЕМЬЕРА ФИЛЬМА «АРХИПЕЛАГ» С УЧАСТИЕМ АНДРЕЯ МЕРЗЛИКИНА]</ref><ref>[https://www.rgo.ru/ru/article/dlya-filma-arhipelag-prozvuchala-komanda-motor Для фильма «Архипелаг» прозвучала команда «Мотор!»]</ref>

==הפצה==
הסרט הוקרן בבכורה ב-27 באפריל 2021 בפסטיבל הקולנוע הבינלאומי במוסקבה ועלה לאקרנים ב־10 ביוני 2021.
== קישורים חיצוניים ==

== הערות שוליים ==

קטגוריה:סרטים היסטוריים
קטגוריה:סרטים ברוסית
קטגוריה:סרטי 2021
קטגוריה:סרטי דרמה היסטורית
קטגוריה:סרטי הרפתקאות רוסיים
קטגוריה:סנקט פטרבורג בקולנוע
קטגוריה:האימפריה הרוסית בתרבות
נג'הלאס

נג'הלאס (בהונגרית: Nagyhalász ביידיש האלאס) היא עיר במחוז סבולץ'-סטמאר-ברג שבצפון מזרח הונגריה.

כמו יישובים רבים באירופה, גם אוכלוסיית נג'הלאס קטנה עם השנים. כך, בשנת 1990 היו בעיר 5,992 תושבים ובשנת 2023 רק 5,329 תושבים.

הכפר ואזורו מיושבים לסירוגין מאז המאה ה-13 והוא הפך לעיר בצורה רשמית בשנת 1993

==יהודי נג'הלאס==
יהודים התיישבו בנג'הלאס באמצע המאה ה-18. הם היו סוחרים, בעלי מלאכה, בעלי אחוזות וחוכרי קרקעות.

בשנת 1881 הייתה במקום קהילה עצמאית והחל משנת 1885 נסתפחה לקהילת קמצ'ה. במקום היו חברה קדישא, מקווה, בית כנסת ומוסדות חינוך וצדקה.

במלחמת העולם הראשונה התגייסו רבים מיהודי נג'הלאס לצבא ו-15 מהם נפלו בקרבות. ובכל זאת, בימי ההפיכה הקומוניסטית שאחרי המלחמה, וגם בתקופת ה"טרור לבן" נשדדו בתי היהודים ורבים הוכו והושפלו.

באפריל 1944, כחודש אחרי כניסת הצבא הגרמני להונגריה, רוכזו יהודי נג'הלאס בחצר בית הכנסת, משם הועברו לגטו נירג'האזה. בגלל הצפיפות בגטו הועברו יהודי נג'הלאס להאראנגודפוסטה (HARANGODPUSZTA). במאי 1944 הועלו לקרונות והוסעו למחנה ההשמדה אושוויץ.

אחרי המלחמה חזרו 39 יהודים לנג'הלאס וחידשו את חיי הקהילה. עם הזמן עלו רוב יהודי העיירה עלו לישראל.

בדף הקהילה ממפקד קהילות הונגריה כתבו התושבים שבקהילה חיים 262 חברים, מנהיג הקהילה הוא ג'נו דיאמנט, ואין רב לקהילה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|88
|
|-
|1880
|182
|2,723
|-
|1910
|298
|
|-
|1920
|268
|
|-
|1930
|312
|
|-
|1941
|266
|7,909
|-
|}

==לקריאה נוספת==
* [https://books.google.co.il/books?id=M60JAQAAIAAJ&lpg&hl=iw&pg=PA368#v=snippet&q=האלאס&f=false נג'האלאס] בפנקס הקהילות הונגריה, עמוד 368
* נג'-האלאס (האלאס), בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 242. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944)

==קישורים חיצוניים==

* 
* 
* 
* [https://encyclopedia.ushmm.org/content/en/id-card/jeno-brieger סיפור חייו של ניצול שואה מנג'הלאס]
==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
טויוטה bZ4X

טויוטה bZ4X (באנגלית: Toyota bZ4X) היא מכונית חשמלית במרכב קרוסאובר, בעלת חמישה מקומות ישיבה, שמיוצרת על ידי טויוטה מאפריל 2022<ref></ref>. היא נחשפה ב-29 באוקטובר 2021<ref></ref> והגיעה לישראל ב-25 במאי 2022<ref></ref>. בתערוכת הרכב הבינלאומית של שאנגחאי באפריל 2021 הוצג דגם הקונספט המקדים<ref></ref>. היא מיוצרת במשותף עם סובארו אשר מיצרת את המכונית תחת השם סובארו סולטרה.

== עיצוב ==
העיצוב החיצוני הוא שילוב בין טויוטה ראב-4 לטויוטה C-HR וגם כולל אלמנטים רבים משפת העיצוב החדשה של טויוטה, העיצוב הפנימי מציג עיצוב שלא היה מעולם ברכבי טויוטה וכן כולל גם טכנולוגיות מתקדמות כולל הגה בעיצוב הגה מטוס, לוח מחוונים דיגיטלי, מסך מגע המציג את המולטימדיה, אך כאן טויוטה בחרה לא לוותר על כפתורים ממשים כמו יצרני רכב אחרים שברכבים שלהם החליפו את מרבית הכפתורים למשטחי מגע.<ref></ref><ref></ref>

== מפרט טכני ==
* הנעה קדמית<ref name=":0"></ref>: מנוע חשמלי קדמי המספק 204 כ"ס ומומנט מרבי של 27.2 קג"מ. נתון התאוצה מ-0 ל-100 קמ"ש עומד על 7.5 שניות והמהירות מוגבלת אלקטרונית ל-160 קמ"ש. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 502 ק"מ בתקן WLTP. צריכת האנרגיה עומדת על 148 וואט שעה לק"מ.
* הנעה כפולה<ref name=":0" />: שני מנועים חשמליים המספקים יחד 217 כ"ס ומומנט מרבי של 34.4 קג"מ. נתון התאוצה מ-0 ל-100 קמ"ש עומד על 6.9 שניות והמהירות מוגבלת אלקטרונית ל-160 קמ"ש. סוללת ליתיום-יון בקיבולת 71.4 קוט"ש המאפשרת טווח נסיעה חשמלי של 459 ק"מ בתקן WLTP. צריכת האנרגיה עומדת על 163 וואט שעה לק"מ.

=== טעינה ===
את הסוללה ניתן לטעון באמצעות מטען DC מהיר עד להספק של 150 קילוואט, טעינה של 10–80 אחוז בזמן של 30 דקות, והחל מהרבעון הרביעי של 2022 הדגם ישווק גם עם מטען פנימי המאפשר טעינה AC בהספק של עד 11 קילוואט כך שטעינה מלאה 0–100 אחוז דורשת המתנה של כ-7 שעות.<ref></ref>

== סובארו סולטרה ==

סובארו פיתחה את ה-bZ4X ביחד עם טויוטה.<ref></ref> סובארו הציגה גרסה משלה ל-bZ4X ב-11 בנובמבר 2021<ref></ref>, שמיוצרת משנת 2022 על ידה תחת השם סובארו סולטרה. פעולה זו היא חזרה על מה שעשתה טויוטה עם סובארו בטויוטה GT86 והסובארו BRZ.

== גלריה ==
<gallery widths="220" heights="135">
קובץ:Toyota bZ4X.jpg|מבט קדמי
קובץ:Toyota bz4x Expo 2022 CRI 4887.jpg|מבט אחורי
קובץ:Toyota bz4x Expo 2022 CRI 4888.jpg|מבט לצד
</gallery>

== קישורים חיצוניים ==

* 
* [https://www.topgear.com/car-news/electric/toyota-bz4x-sounds-captcha-code-looks-decent-ev The Toyota bZ4X sounds like a captcha code but looks like a decent EV], באתר טופ גיר, 29 באוקטובר 2021

== הערות שוליים ==

bZ4X
קטגוריה:קרוסאובר
קטגוריה:דגמי מכוניות שהושקו ב-2021
קט:כלי רכב המיוצרים בסין
קטגוריה:כלי רכב המורכבים ביפן
לומה ארל

לומה ארל (בצרפתית: LUMA Arles) הוא מתחם אמנות רב-תחומי בעיר ארל שבחבל פרובאנס שבצרפת, שבמרכזו מגדל שתכנן האדריכל פרנק גרי. המתחנם נועד להציע לאמנים את האפשרות להתנסות בהפקת יצירות חדשות באמצעות שיתוף פעולה בין תחומי עם אמנים אחרים, אוצרים, מדענים ועוד.

המתחם, ששטחו 20 דונם והיה אתר תעשייתי נטוש, הפך למתחם אמנות ביוזמת קרן לומה של אספנית האמנות השווייצרית מיה הופמן, ונפתח לציבור בשנת 2018. המגדל שבו נחנך ביוני 2021. המגדל הוא בגובה 56 מטרים ובו 13 מפלסים. עיצוב המגדל, המכוסה ב-11,000 לוחות נירוסטה שאב השראה מהסלעים שבאזור ומציורו הנודע של וינסנט ואן גוך, "ליל כוכבים", שצויר בפרובאנס. בתחתית המגדל נבנה אטריום עגול דמוי אמפיתיאטרון רומי. במגדל יש חדרי מחקר ועיון, חדרי סדנאות וחדרי תצוגה. במתחם נמצאים גם שישה מבני תעשייה גדולים שנותרו מעברו של המתחם כאתר תעשייתי. במתחם נטעו 300 עצים.

==קישורים חיצוניים==

* 
* 

קטגוריה:פרנק גרי
קטגוריה:פרובאנס-אלפ-קוט ד'אזור
קטגוריה:צרפת: מוזיאונים לאמנות
דורון ג'רסי

דורון ג'רסי (נולד ב-1980) הוא במאי, עורך ומפיק סרטי קולנוע וטלוויזיה ישראלי בתחום העלילתי והדוקומנטרי. סרטיו הארוכים והקצרים השתתפו בפסטיבלים בינלאומיים ומקומיים. סרטו "היה היה מלך" זכה בפרסים רבים. סדרת הטלוויזיה מעברות, אותה ערך, זכתה בפרס האקדמיה לשנת 2019 בקטגוריית העריכה הטובה ביותר לסדרה תיעודית.

==ביוגרפיה==
ג'רסי גדל בנהריה ולמד במגמת הקולנוע בקיבוץ כברי, התגייס לצבא ושירת ביחידת ההסרטה. לאחר שחרורו למד בבית הספר לתסריטאות ע"ש עידית שחורי. ג'רסי הוא בוגר בית הספר סם שפיגל מחזור י"ז (2010).

=== קריירה ===
בשנת 2011 כתב את התסריט וביים את הסרט אלתור חופשי, אודות חייו של מוזיקאי הג'אז ז'אן-קלוד ג'ונס. הסרט השתתף בפסטיבל IDFA באמסטרדם, זכה במקום שני בתחרות סרטי סטודנטים בפסטיבל דוקאביב ובמקום הראשון בפסטיבל Listapad במינסק.

בשנת 2013 ביים את הסרט הדוקומנטרי ג'בלייה בלוז על מסעו של המוזיקאי מיקי שביב לארצות הברית<ref></ref>.

בשנת 2015 הפיק וביים את הסרט התיעודי היה היה מלך - ניסים אלוני, דוקו אישי על המחזאי, הבמאי ואיש התיאטרון נסים אלוני. הסרט הוצג בפסטיבל דוקאביב 2015. הסרט זכה בפרסים רבים, בין היתר פרס סרט ביכורים, תחרות פרסי הקולנוע של פורום היוצרים הדוקומנטריים, פסטיבל הסרטים הישראלי ופסטיבל דוקאביב<ref></ref> והיה מועמד לפרס אופיר לסרט התיעודי.

בשנת 2016 ביים את הסרט הדוקומנטרי קיד קיין, לתסריט של רפי אדר ובהפקת עמי אמיר<ref></ref>.

בשנת 2017 ערך את תוכנית הטלוויזיה "שוורץ" בכיכובה של ליטל שוורץ<ref></ref>. באותה שנה החל לערוך את סדרת הטלוויזיה צפוף<ref></ref>.

בשנת 2019 ערך, יחד עם אור לי-טל, את סדרת הטלוויזיה התיעודית מעברות<ref></ref> וזכה בפרס האקדמיה לטלוויזיה עבור עריכת תמונה בסדרה תיעודית.

בשנת 2021 ערך, יחד עם ארז לאופר, את הסרט הדוקומנטרי קופסה כחולה שביימה מיכל ויץ, אשר הוקרן בפסטיבל דוקאביב 2021<ref></ref>.

== קישורים חיצוניים ==

* [https://www.youtube.com/watch?v=3Vj72TxuOPA ראיון עם דורון ג'רסי], לונדון את קירשנבאום (יוטיוב)
* [https://103fm.maariv.co.il/programs/media.aspx?ZrqvnVq=GFMMEG&c41t4nzVQ=FG ראיון עם דורון ג'רסי], רבקה מיכאלה, 103FM (אודיו)

== הערות שוליים ==

קטגוריה:בוגרי בית הספר סם שפיגל לקולנוע ולטלוויזיה
קטגוריה:עורכי קולנוע ישראלים
קטגוריה:במאי קולנוע ישראלים
קטגוריה:מפיקי קולנוע ישראלים
קטגוריה:מפיקי טלוויזיה ישראלים
קטגוריה:בוגרי תיכון מנור כברי
קטגוריה:ישראלים שנולדו ב-1980
ישיבת ההסדר דרך חיים

ישיבת ההסדר דרך חיים היא ישיבת הסדר דתית לאומית שנוסדה בשנת ה'תשס"ו וממוקמת בקריית גת.

==היסטוריה==
הישיבה נוסדה בשנת ה'תשס"ו על ידי הרב אמיר ממן, שמשמש כראש הישיבה.

כיום לומדים בישיבה 130 בחורים ו-20 אברכים, ו-30 בחורים המשרתים בצה"ל. בנוסף, קיים כולל אברכים שבו לומדים כ-10 אברכים לקראת בחינות לרבנות.

סמוך לישיבה יש גרעין תורני המונה כ-40 משפחות, המורכב ברובו מבחורים בוגרי הישיבה ורבניה.

בשנת 2016 הוקם על ידי תלמידי הישיבה ארגון חסד המסייע למשפחות זקוקות לסיוע בקריית גת. הארגון מחלק מדי שבוע סלי מזון לנזקקים וקשישים ברחבי העיר ופועל בשיתוף עם מחלקת הרווחה של עיריית קריית גת.

==דרכה של הישיבה==
הישיבה רואה כמשימה הצמחת תלמידי חכמים אשר יוכלו להיות שותפים בעיצוב דמותה הרוחנית של מדינת ישראל, ובתהליכים הפנימיים המתרחשים בעם ישראל.

הישיבה הולכת בדרכו של הרב אברהם יצחק הכהן קוק ובנו הרב צבי יהודה הכהן קוק, שרוב הרבנים בישיבה הם תלמידיו. לפיכך, הישיבה מדגישה את הלימוד בכתבי הרב קוק ותורתו, ומקצה לכך מספר שעות ביום. בנוסף, הישיבה מקצה זמן רב ללימודי אמונה מתוך ספר הכוזרי ותורתו של הראי"ה.

בישיבה לומדים בסבבים מספר מסכתות, ומסיימים סבב של מספר שנים. בשנים הראשונות תלמידי הישיבה לומדים בסדר בוקר בעיון עם ראשונים, ובסדר צהריים וסדר ערב לומדים בבקיאות את המסכת הנלמדת. אחרי סיום הסבב לאחר מספר שנים, לומדים התלמידים בסדר בוקר ובסדר צהריים בעיון, ובסדר ערב בבקיאות.

== קישורים חיצוניים ==
* 
[https://derechaim.org.il/ אתר ישיבת ההסדר דרך חיים]

== הערות שוליים ==

קטגוריה:ישיבות הסדר
ישיבת ההסדר דרך חיים
פרדוקס הסובלנות

פרדוקס הסובלנות הוא גישה, לפיה אם חברה היא סובלנית ללא גבולות, יכולתה להיות סובלנית תיהרס בסופו של דבר על ידי חוסר סובלנות. קרל פופר תיאר זאת כרעיון פרדוקסלי: כדי לשמור על חברה סובלנית, החברה חייבת להיות חסרת סובלנות לחוסר סובלנות.

== דיון ==
כרך א ' 1 של [[החברה הפתוחה ואויביה מאת קרל פופר, פורסם בשנת 1945]]
המונח "פרדוקס הסובלנות" מופיע כהערה לפרק 7 בספרו של פופר, "החברה הפתוחה ואויביה". בהערה מזכיר פופר מספר פרדוקסים פוליטיים: פרדוקס החירות (חירות בלי מיצרים תוביל לאובדנה), ופרדוקס הדמוקרטיה (בעיית עריצות הרוב) – שאותם הוא מייחס לאפלטון – וכן את פרדוקס הסובלנות. עם זאת, לעיתים קרובות מייחסים לפופר בשגגה פרשנויות אלטרנטיביות באופן הגנה מפני דיכוי חוץ-משפטי (כולל דיכוי אלים) של חוסר סובלנות כגון דברי שטנה, מחוץ למוסדות דמוקרטיים, רעיון שפופר עצמו לא דגל בו מעולם. הפרק הנדון מגדיר במפורש את ההקשר לזה של המוסדות הפוליטיים והתהליך הדמוקרטי, ודוחה את התפיסה של "רצון העם" בעל משמעות תקפה מחוץ לאותם מוסדות. לכן, בהקשר, ההסכמה של פופר לדיכוי כאשר כל השאר נכשל חלה רק על המדינה בדמוקרטיה ליברלית עם שלטון חוק חוקי שחייב להיות צודק ביסודותיה, אך בהכרח יהיה לא מושלם.<ref>Popper, K., Havel, V., and Gombrich, E. (2002) The Open Society and Its Enemies. Edition 7. Volume 1: The Spell of Plato; Chapter VII, Section II, p136, P2-3. London and New York: Routledge, Taylor & Francis Group. Hbk </ref>

תומאס ג'פרסון כבר התייחס לרעיון של חברה סובלנית בנאום הפתיחה הראשון שלו, הנוגע לאלו שעלולים לערער את יציבות ארצות הברית ואת אחדותה באומרו, "תנו להם לעמוד ללא הפרעה כמצבות-זיכרון לביטחון שבו ניתן לסבול דעות שגויות והיכן שההיגיון נותר חופשי להילחם בהן."<ref> Reprint from: </ref>

=== סובלנות וחופש דיבור ===
פרדוקס הסובלנות חשוב בדיון על אילו גבולות יש להציב לחופש הביטוי. רפאל כהן-אלמגור, בפרק "פרדוקס הסובלנות של פופר ושינויו" בספרו "גבולות החירות והסובלנות: המאבק נגד כהניזם בישראל" (1994), טען כי לאפשר חופש ביטוי למי שישתמש בו כדי לבטל את העיקרון שעליו נשען חופש הביטוי הוא פרדוקסלי.<ref></ref> מישל רוזנפלד כתב בכתב העת Harvard Law Review בשנת 1987 כי "נראה שזה סותר להרחיב את חופש הביטוי לקיצונים;... שבאם יצליחו, ידכאו באכזריות את חופש הדיבור של אלו אשר הם לא מסכימים איתם." רוזנפלד מציין כי לדמוקרטיות מערב-אירופאיות ולארצות הברית יש גישות הפוכות לשאלת הסובלנות של דברי שטנה – מרבית מדינות מערב אירופה מציבות עונשים משפטיים על הפצה של חומרים פוליטיים מאוד לא-סובלניים או קיצוניים (למשל הכחשת השואה) כהפרעה חברתית מובנת או בהסתה לאלימות, ואילו ארצות הברית קבעה כי חומרים מסוג זה מוגנים כשלעצמם על ידי עקרון חופש הביטוי ולכן חסינים מפני הגבלה, למעט כאשר קריאות לאלימות או פעילויות בלתי חוקיות אחרות נעשות באופן מפורש וישיר.<ref></ref>

== ראו גם==
* עריצות הרוב
* דמוקרטיה מתגוננת

== קישורים חיצוניים ==

==הערות שוליים==

קטגוריה:קרל פופר
קטגוריה:חופש הביטוי
קטגוריה:פרדוקסים
אליותרונמה טטרדקטילום

אליותרונמה טטרדקטילום (שם מדעי: Eleutheronema tetradactylum) הוא מין של דג ממשפחת הפולינמיים, החי באוקיינוסים לאורך האזור האינדו-פסיפי בטווח שבין המפרץ הפרסי לאוסטרליה וגינאה החדשה. הוא עולה גם לשפכי נהרות לצורך רבייה.

זהו המין הגדול ביותר במשפחתו והוא יכול להגיע לאורך של מעל 2 מטרים ומשקל 145 ק"ג, אם כי לרוב הוא קטן בהרבה, באורך 50 ס"מ. בצורתו הוא מזכיר מעט קיפון גדול בעל עיניים גדולות, יש לו לסתות חזקות, מלאות שיניים מחודדות, ופתחי זימים בולטים. יש לו שני סנפירי גב משולשים ושני סנפירי שת. מתחת לחזה ישנם שני זיזים קצרים, והזנב שרירי וממוזלג. צבע הדג אפור-כסוף עם סנפירים שחורים והצידיים של הגב שחורים, בעוד צידי החזה צהובים.

מין זה הוא טורף של דגים אחרים כגון קיפונאים, מסריים ועפייניים ושל חסרי חוליות ימיים כגון תולעים או סרטנים. הוא עצמו נטרף בידי כרישים, דגים אחרים ולווייתנים, וכן נידוג למאכל בידי האדם. מגדלים אותו בחקלאות ימית עקב בשרו המשובח.

==קישורים חיצוניים==

==הערות שוליים==

<gallery>
JfSeafood8524Masantolfvf 13.JPG
Senangin 110818-16446 hsk.jpg
Eleutheronema tetradactylum(Shaw, 1804).jpg
</gallery>

קטגוריה:בעלי חיים שתוארו ב-1804
קטגוריה:טקסונים שתוארו בידי ג'ורג' שו
קטגוריה:פולינמיים
קטגוריה:מגה-פאונה של האוקיינוס ההודי
קטגוריה:דגי ים בהודו